ગુજરાતના જાણીતા ધાર્મિક સ્થળ અને પટેલોની આસ્થાનું પ્રતીક તેવા ખોડલધામ ટ્રસ્ટના ટ્રસ્ટી નરેશ પટેલના પુત્ર શિવરાજ પટેલે આજે એક પ્રેસવાર્તા કરીને તેવી જાહેરાત કરી હતી કે મને મારા માટે પરિવર્તન જોઇએ છે. શિવરાજ પટેલ આ સાથે જ જણાવ્યું હતું કે હવે હું મારા ત્રણ નજીકના લોકોને મળવા જઇ રહ્યો છું. નોંધનીય છે કે આ પહેલા નરેશ પટેલે હાર્દિક પટેલ અને જીતુ વાઘાણી બંન્નેની મુલાકાત લીધી હતી. અને જણાવ્યું હતું કે ખોડલધામ એક નિષ્પક્ષ સંસ્થા છે. અને આ ચૂંટણીમાં તે પોતાનું સ્ટેન્ડ ક્લિયર નહીં કરે. જો કે આ પછી તેમના પુત્ર શિવરાજ પટેલે શુક્રવારે પ્રેસ કોન્ફર્ન્સ કરીને પરિવર્તનની વાત કરી હતી. અને તે કોંગ્રેસની ઓફિસે તે પછી પહોંચ્યા હતા.